stanford-oval/wikipedia huggingface dataset:
Forum Julii (Gallia)
Maantiede

Forum Julii sijaitsi Gallia Narbonensiksessa Välimeren rannikolla Telo Martiuksen ja Varus (nyk. Var) -joen välissä. Strabon kuvaa sen sijainneen Olbian ja Antipoliin välillä 600 stadioninmittaa itään Massiliasta. Kaupunki oli rakennettu hieman itään Argenteus (nyk. Argens) -joen suusta. Forum Juliin kautta kulki rannikkoa pitkin kulkenut roomalainen tie Via Julia Augusta (joskus nimellä Via Aurelia), ja sieltä lähti toinen tie pohjoiseen kohti Apollinaris Reiorumia eli Alebaece Reiorum Apollinariumia. Forum Juliista kulki tiet myös Aquae Sextiaeen, Arelateen ja Massiliaan.
Forum Juliin kaupunki kattoi alueen, joka oli suurempi kuin nykyisen Fréjuksen vanhakaupunki. Kaupungin satama oli pienen lahden pohjukassa. Se yhdistyi mereen noin kilometrin mittaisen ja 50–80 metrin levyisen kanavan välityksellä. Satama-allas on täyttynyt ajan kuluessa kokonaan Argenteus-joen virtauksen seurauksena, ja sen suuaukko on nykyisin noin kilometrin sisämaassa. Altaan leveys oli noin 450 metriä ja pituus noin 510 metriä, ja koko noin 20 hehtaaria. Näin se on ollut suunnilleen samankokoinen kuin Portuksen, Centumcellaen ja Antiumin satamat.
Historia

Forum Juliin lähellä on ollut asutusta kivikaudella ja kelttiläis-ligurialaisella kaudella. Itse kaupunki perustettiin kuitenkin vasta roomalaisella kaudella. Strabon kutsuu Forum Juliita Augustuksen laivastotukikohdaksi. Kaupungin nimi esiintyy kuitenkin jo ennen hänen aikaansa Plancuksen kirjeessä Cicerolle vuonna 43 eaa. Voidaan päätellä, että kaupunki sai nimensä Julius Caesarista, mutta antiikin lähteet eivät tarjoa vahvistusta sille, että hän olisi perustanut kaupungin tai että Augustus olisi myöhemmin kehittänyt sitä. On kuitenkin arveltu, että Caesar olisi saattanut perustaa sen Massalian piirityksen vuonna 49 eaa. aikoihin.
Plinius vanhempi käyttää kaupungista nimitystä ”Forum Julii Octavanorum Colonia quae Pacensis appellatur et Classica”. Nimi Octavanorum, jonka myös Pomponius Mela mainitsee, viittaa mahdollisesti siihen, että osa Legio VIII Augustasta olisi ollut sijoitettuna sinne. Nimi Pacensis viittaa rauhaan. Nimi Classica taas on oletettavasti johdettu siitä, että se toimi Augustuksen laivastotukikohtana. Kaupungista esiintyy myös nimimuotoja Oppidum Forojuliense, Forum Julium Narbonensis Galliae Colonia ja Colonia Forojuliensis. Kaupungin asukkaasta käytettiin etnonyymejä Forojuliensis ja Foro Juliensis.
Forum Juliihin olivat sijoitettuna muun muassa ne sotalaivat, jotka Augustus otti Antoniukselta vuoden 31 eaa. Aktionin taistelussa. Laivastoasema oli yksi Rooman valtakunnan merkittävimmistä Misenumin ja Ravennan ohella, ja sen laivoja käytettiin Gallian etelärannikon puolustamiseen. Laivastoasema oli käytössä Tiberiuksen aikana ja mainitaan edelleen Vitelliuksen aikana. Tacitus kuvaa Forum Juliin vanhaksi ja huomattavaksi coloniaksi. Se oli Britannian valloittajan Gnaeus Julius Agricolan synnyinpaikka. Plinius kertoo, että kaupungissa valmistettiin garumia.
Ajan kuluessa Forum Julii menetti merkityksensä laivastotukikohtana, mutta se säilyi muutoin kukoistavana hallinnollisena ja kaupallisena keskuksena. Kaupungista tuli piispanistuin 300-luvun lopulla.
Rakennukset ja löydökset

Asemakaava ja kaupunginmuurit
Forum Julii oli ympäröity muureilla, joiden pituus oli noin 3,5 kilometriä, ja jotka sulkivat sisäänsä noin 40 hehtaarin kokoisen alueen. Niiden paksuus oli noin 2,5 metriä, ja niissä oli torneja, joita on säilynyt erityisesti muurien pohjois- ja itäsivuilla. Pääkadut olivat roomalaiselle asemakaavalle tyypilliset itä-länsisuuntainen decumanus maximus ja pohjois-eteläsuuntainen cardo maximus. Kaupunginmuurien pääportit olivat näiden katujen päissä. Decumanuksen päässä itäsivulla oli Rooman portti ja länsisivulla Gallian portti. Kummatkin niistä on löydetty. Cardon päässä pohjoissivulla oli portti, joka myös tunnetaan, mutta eteläportista ei ole tietoa.
Amfiteatteri
Kaupungissa oli amfiteatteri, joka oli rakennettu Flaviusten tai Antoninusten aikana. Se sijaitsi kaupunginmuurin ulkopuolella mutta kiinni niiden luoteiskulmassa. Amfiteatterin pituus oli noin 113,9 metriä ja leveys noin 82,6 metriä, ja se oli yksikerroksinen. Sen katsomossa oli 16 penkkiriviä ja tilaa noin 10 000 hengelle. Keskiajalla rakennuksen jäänteitä käytettiin linnoituksena. Nykyisin sitä on kunnostettu.
Teatteri
Kaupungin koillisosassa muurin sisäpuolella oli roomalainen teatteri, joka ajoitetaan Augustuksen ajalle. Sen pohjoispuoli oli kukkulan rinteessä, ja sen katsomo avautui etelään päin.
Satama
Entisen satama-altaan laidoilta on löydetty laitureita noin 500 metrin matkalta. Sataman sisäänkäynnillä oli kaksi sitä suojannutta tornia. Sataman lähellä kaupunginmuuri sulki sisäänsä kaksi kukkulaa, joilla oli käyttötarkoitukseltaan tuntemattomia rakennuksia. Toisella kukkulalla saattoi olla jonkinlainen linnoitus ja toisella praetorium. Joka tapauksessa ne liittyivät oletettavasti sotasatamaan.
Akvedukti
Kaupunkiin toi vettä akvedukti, jota voidaan seurata vuorille noin 40 kilometrin päähän. Akvedukti kulki osan matkasta maanalaisena, ja osan matkasta sitä tukivat kaaret. Kaupunginmuurilla akvedukti jakautui kahteen haaraan, joista toinen jatkoi kaupunkiin ja toinen satamaan. Osia akveduktista on säilynyt hyvin.
Muut rakennukset ja löydökset
Nykyisin nimellä Porte d'Orée (”Kultainen portti”) tunnettu kaari ei todellisuudessa ole ollut portti eikä kullattu, vaan se on ollut osa roomalaista kylpylää. Kaupungista on löydetty myös muita jäänteitä kylpylöistä sekä muun muassa kolmikaarinen roomalaisaikainen silta sekä nekropolis eli hauta-alue, jossa on nimellä La Tourrache tunnetun mausoleumin jäänteet. Nykyisen Fréjuksen katedraalikirkko on rakennettu varhaiskristillisestä kirkosta. Muihin löydöksiin lukeutuu muun muassa katujen osia, vesijohtoja ja lattiamosaiikkeja.
Aiheesta muualla

Kuvia tai muita tiedostoja aiheesta Forum Julii Wikimedia Commonsissa
Pienoismalli Forum Juliin kaupungista.
Roomalaisaikainen silta.
Kaupunginmuurin ja tornin jäänteitä.
Forum Juliin nykykäyttöön kunnostettua amfiteatteria.
Akveduktin jäänteitä nykyisen Villa Auréliennen metsässä.
Akveduktin jäänteitä.
Kylpylään kuulunut kaari, niin kutsuttu Porte d'Orée.
Glossaattorit

Glossaattorit (tai Glossaattorien koulukunta) olivat 1100-1200-luvuilla vaikuttaneita keskiaikaisten yliopistojen oppineita juristeja, jotka hyödynsivät skolastisen tieteenteorian menetelmiä - etenkin glossaamistekniikkaa eli reunahuomatusten kirjaamista - luodakseen yleiskuvan roomalaisesta oikeudesta. Glossaattorit pyrkivät näin selittämään roomalaisen oikeuden sääntöjä aikaansa nähden ymmärrettävämmässä ja sovellettavammassa muodossa.
Sydänkeskiajalla uudelleen löydetystä Keisari Justinianus I:n laadituttamasta Corpus iuris civilis -lakikokoelmasta tuli tieteellisen tutkimuksen kohde 1100-luvulla. Tuolloin katsotaan myös modernin oikeustieteen syntyneen, kun keskiaikaisissa yliopistoissa (etenkin Bolognan yliopistossa) alettiin tutkimaan ja opiskelemaan roomalaisen oikeuden auktoritatiivisia tekstejä.
Kreikan kielen sana γλῶσσα (glossa) tarkoittaa ”kieltä”. Alun perin sanaa käytettiin tarkoittamaan vieraan sanan selitystä, mutta sen soveltamisala laajeni vähitellen tarkoittamaan yleisesti kommentointia. Glossaattorit kirjoittivat vanhojen tekstien marginaaleihin (glosa marginalis) tai rivien väliin (glosa interlinearis) glossia eli reunahuomautuksia tai selitteitä. Myöhemmin nämä koottiin suuriksi selitysteoksiksi, kuten Accursiuksen jopa 100 000 glossaa sisältänyt Glossa Ordinaria.
Nimekkäimpiä glossaattoreita olivat mm. Irnerius, Accursius ja neljä Bolognan tohtoria.
Postglossaattorit tai kommentaattorit jatkoivat myöhemmin glossaattorien työtä ja pyrkivät soveltamaan ja kehittämään edelleen oikeutta roomalaisen oikeuden auktoritatiivisten tekstien pohjalta. Näihin lukeutuvat myös keskiajan merkittävimmät oikeustieteilijät Bartolus ja Baldus.
Käännös suomeksi
Glosli

| Glosli |
| --- | --- |
 Glosli
 Koordinaatit: 59°11′17″N, 11°01′50″E 
Valtio:  Norja
Lääni:  Østfold
Kunta:  Fredrikstad
Pinta-ala:  
 – Maa:  0,6 km²
Väkiluku (2023):  755
 – Väestötiheys:  1 258,3 as./km²
Infobox OKVirheellinen NIMI-arvo: 
Glosli on taajama Fredrikstadin kunnassa Østfoldin läänissä Norjassa. Taajaman pinta-ala on 0,6 neliökilometriä ja asukasluku 755 vuonna 2023.
Frei Zimmer

| Frei Zimmer |
| --- | --- |
Yritysmuoto:  osakeyhtiö
Perustettu:  2007
Perustaja:  Tuula Lehtinen
Toimitusjohtaja:  Tuula Lehtinen
Kotipaikka:  Tampere
Toimiala:  julkinen taide
Tuotteet:  taideohjelmat
Liikevaihto:  186 000
Tilikauden tulos:  7000
Henkilöstö:  3
Kotisivu:  freizimmer.fi
Infobox OKVirheellinen NIMI-arvo: 
Frei Zimmer on vuonna 2007 perustettu julkisen taiteen toimisto, jossa työskentelee Tuula Lehtisen lisäksi kolme taidekoordinaattoria.
Frei Zimmerin toiminta näkyy Tampereella Rantatunnelin, Vuoreksen ja  Ratikan taiteessa, Lahdessa Merrasjärven Tähtikylässä ja Porvoon Länsirannalla.
Toimisto on tehnyt taideohjelmia myös Jämsään ja Tuusulan Rykmentinpuistoon.
Frei Zimmerille myönnettiin vuonna 2017 valtakunnallinen palkinto 
 prosenttiperiaatteen edistämisestä.
Laadittuja taideohjelmia

Vuoreksen taideohjelma, Tampere 2007, 2014
Porvoon Länsirannan taideohjelma 2014
Melutaidegalleria, Tampere 2015
Tampereen Ratikan taideohjelma 2017−2022
Rykmentinpuiston taideohjelma, Tuusula 2017
Iin kunnan taideohjelma 2020
Aviapoliksen taiteen yleissuunnitelma 2022
Vaasan keskussairaalan taidekokonaisuus 2022
Aiheesta muualla

Frei Zimmer Oy:n kotisivut
Gruffudd ap Llywelyn

Gruffudd ap Llywelyn  tai Gruffydd ap Llywelyn (k. 1063) oli Gwyneddin ja Powysin kuningaskuntien kuningas 1039–1063 sekä koko Walesin kuningas 1055–1063.
Gruffudd oli kuningas Llywelyn ap Seisyllin poika. Hänen nuoruusvuosistaan ei tiedetä paljoa. Gruffudin sanotaan olleen nuorukaisena hidas ja jopa apaattinen, mutta myöhemmin noussut kunnianhimo muutti hänet rohkeaksi ja määrätietoiseksi mieheksi.
Vuonna 1039 Gwyneddin kuningas Iago ab Idwal murhattiin, ja Gruffudd ap Llywelynistä tuli Gwyneddin ja Powysin kuningas. Heti valtaan noustuaan Gruffudd löi Mercian joukot Rhyd-y-groesin taistelussa ja ajoi heidät pakoon. Tämä voitto loi Gruffuddille pysyvän maineen kansansa uljaana puolustajana ja vihollistensa kauhuna.
Lyötyään Mercian saksit Gruffudd soti Deheubarthin kuningasta Hywel ab Edwiniä vastaan vaihtelevalla menestyksellä. Hywel sai lopulta surmansa vuonna 1044, mutta Gruffudd ei kyennyt valloittamaan Deheubarthia sen seuraavilta hallitsijoilta.
Kesällä vuonna 1052 Gruffudd ap Llywelyn valloitti Herefordin ja löi saksien ja normannien armeijan lähellä Leominsteriä. Vuonna Gruffudd 1055 tappoi Gruffydd ap Rhydderchin ja sai viimein valloitettua Deheubarthin. Vuonna 1056 Herefordin piispa Leofgarin johtama armeija marssi Gruffuddia vastaan. Gruffudd voitti heidät 16. kesäkuuta 1056 käydyssä taistelussa.
Herefordin jaarli Harald Godwininpoika, Mercian jaarli Leofric ja Worcesterin piispa Ealdred saivat lopulta tehtyä rauhansopimuksen, ja Gruffudd vannoi uskollisuudenvalan Englannin kuninkaalle Edvard Tunnustajalle. Loppuvuodesta 1062 Harald Godwininpoika teki yllätyshyökkäyksen Gruffuddin hoviin Rhuddlanissa. Gruffudd onnistui pakenemaan, mutta hänen omat miehensä surmasivat hänet seuraavana vuonna.
Gösta Hannula

Gösta Anders Hannula (11. maaliskuuta 1902 – 7. heinäkuuta 1978) oli suomalainen moukarinheittäjä. Hannula edusti urallaan Kilo IF:ia vuoteen 1930 ja sen jälkeen Idrottsklubben -32:sta.
Hannula edusti moukarinheitossa Suomea vuoden 1938 Euroopan-mestaruuskilpailuissa sijoittuen neljänneksi tuloksella 49,84 metriä.
Kalevan kisoissa Hannula saavutti moukarinheitossa suomenmestaruuden vuosina 1938 ja 1942, hopeaa vuosina 1937 ja 1940 sekä pronssia vuosina 1930, 1934 ja 1935. Lisäksi hän sai SM-pronssia olympiapainonheitossa vuonna 1924
Maaotteluissa Hannula edusti Suomea vuosina 1925, 1935, 1938 ja 1940.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| moukarinheitto | 52,55 | Tukholma | 9. syyskuuta 1938 |
| olympiapainonheitto | 10,23 | Lahti | 23. elokuuta 1924 |
Lähde
Frederick Reines

| Frederick Reines |
| --- | --- |

Henkilötiedot
Syntynyt: 16. maaliskuuta 1918 Paterson, Yhdysvallat
Kuollut: 26. elokuuta 1998 (80 vuotta)
Kansalaisuus:   Yhdysvaltalainen
Koulutus ja ura
Tutkinnot:  Stevens Institute of Technology New Yorkin yliopisto
Instituutti:  Los Alamos
Tutkimusalue:  Fysiikka
Tunnetut työt:  Neutriinojen havaitseminen
Palkinnot:  Franklin-mitali (1992)  Nobelin fysiikanpalkinto (1995)
 Nimikirjoitus
Frederick Reines (16. maaliskuuta 1918 – 26. elokuuta 1998) oli yhdysvaltalainen fyysikko. Reines ja Martin Perl saivat vuonna 1995 Nobelin fysiikanpalkinnon neutriinojen havaitsemiseen liittyvän työn tekemisestä.
Elämä

Reines syntyi Patersonissa, New Jerseyn osavaltiossa. Reinesin vanhemmat olivat Neuvostoliitosta Yhdysvaltoihin muuttaneita juutalaisia maahanmuuttajia. Perheeseen kuului vanhempien lisäksi neljä lasta, joista Frederick oli nuorin. Perhe muutti New Yorkin osavaltiossa sijaitsevaan pieneen kylään, jossa Reines pääosin lapsuutensa vietti. Myöhemmin Reines asui North Bergenissä, New Jerseyssä. Reinesillä oli paljon harrastuksia kuten partio ja laulaminen.
Reines työskenteli Los Alamosin teoreettisessa yksikössä, oman ryhmän johtajana, Richard Feynmanin alaisena vuodesta 1944 alkaen. Reines ja hänen opiskeluystävänsä Clyde Cowan alkoivat työskennellä 1950-luvun alussa projektin parissa, jonka ansiosta vuonna 1956 tehtiin ensimmäiset havainnot neutriinoista. Neutriinot olivat olleet vain teoreettisia hiukkasia lähes kahdenkymmenen vuoden ajan kun Wolfgang Pauli selitti neutronin hajotessa protoniksi ja elektroniksi aiheutuneen energiahäviön neutriinojen avulla.
Aiheesta muualla

Biografia Nobel-säätiön sivuilla (englanniksi)
Frédéric Fauthoux

| Frédéric Fauthoux |
| --- | --- |
 Fauthoux vuonna 2008.
Henkilötiedot
Koko nimi:  Frédéric Fauthoux
Syntynyt: 6. joulukuuta 1972 (ikä 51) Saint-Sever, Ranska
Kansalaisuus:   Ranska
Koripalloilija
Pelipaikka:  Pelintekijä
Pituus:  180 cm
Maajoukkueet
1997–2005:   Ranska
Ottelut (pisteet):  47 (203)
Aiheesta muualla
FIBA
| Mitalit> Maa:   Ranska.Miesten koripallo.EM-kilpailut  | Mitalit> Maa:   Ranska.Miesten koripallo.EM-kilpailut  | Mitalit> Maa:   Ranska.Miesten koripallo.EM-kilpailut  | Maa:   Ranska> Miesten koripallo. |
| --- | --- | --- | --- |
|  Pronssia | Serbia ja Montenegro 2005 |  |  |
Frédéric Fauthoux (s. 6. joulukuuta 1972 Saint-Sever) on ranskalainen koripallovalmentaja ja kilpauransa päättänyt koripalloilija. Fauthoux edusti pelaajana Ranskan maajoukkuetta vuosien 1997 ja 2005 EM-kilpailuissa voittaen jälkimmäisissä pronssia. Pau-Orthezissa hän voitti seitsemän Ranskan mestaruutta, kolme Ranskan cup-mestaruutta ja yhden Ranskan liigacupin mestaruuden.
Elämä ja urheilu-ura

Fauthoux edusti Ranskan miesten maajoukkuetta Serbia ja Montenegron EM-kilpailuissa 2005, missä Ranska voitti pronssia, ja Espanjan EM-kilpailuissa 1997, missä maa sijoittui kymmenenneksi. Fauthoux pelasi vuosina 1997–2005 yhteensä 47 miesten maaottelua 4,3 pisteen keskiarvolla.
Fauthoux pelasi vuodet 1990–2007 Pau-Orthezissa jossa voitti Ranskan mestaruuden vuosina 1992, 1996, 1998, 1999, 2001, 2003 ja 2004, Ranskan cup-mestaruuden vuosina 2002, 2003 ja 2007 sekä Ranskan liigacup-mestaruuden vuonna 2003.
Pelaajauransa jälkeen Fauthoux on työskennellyt valmentajana muun muassa Ranskan pääsarjassa.
Aiheesta muualla

Kuvia tai muita tiedostoja aiheesta Frédéric Fauthoux Wikimedia Commonsissa
Ranskan joukkue – Koripallon EM-kilpailut 2005
4 Fauthoux |
5 Gelabale |
6 Rigaudeau |
7 Julian |
8 M. Piétrus |
9 Parker |
10 Diarra |
11 F. Piétrus |
12 Schmitt |
13 Diaw |
14 Weis |
15 Giffa |
Valmentaja Bergeaud
Goatmoon (EP)

| Goatmoon Goatmoon |
| --- | --- | --- |

EP-levyn tiedot
 Äänitetty : maalis–huhtikuu 2009
 Julkaistu: 9. heinäkuuta 2009
 Formaatti: 7" vinyyli, MCD
 Tyylilaji: black metal
 Kesto: 10.06
 Levy-yhtiö: Bestial Burst
Goatmoonin muut julkaisut
| Finnish Steel Storm 2007 | Goatmoon 2009 | Hard Evidence – Illegal Live Activities 2009 (live) 2010 |
Goatmoon on saman nimisen yhtyeen EP-levy. Se julkaistiin vuonna 2009 levymerkillä Bestial Burst.
Kappaleet

Ghostforest Part I – 2.26
Ghostforest Part II – 1.58
Storming through whitelight Part I – 2.10
Storming through whitelight Part II – 3.32
Kokoonpano

BlackGoat Gravedesecrator – laulu, kaikki instrumentit
Kokoonpano > Sessiomuusikot

Lord Satanachia – laulu
Harald Mentor – kitara
Aiheesta muualla

Albumi Goatmoon (EP) Encyclopaedia Metallum -sivustolla (englanniksi)
Goatmoon EP discogs.com -sivustolla
Eliza Doolittle

| Eliza Sophie Caird |
| --- | --- |
 Eliza Doolittle vuonna 2010.
Henkilötiedot
Syntynyt: 15. huhtikuuta 1988 (ikä 36) Westminster, Lontoo, Englanti
Ammatti:  laulaja-lauluntekijä
Muusikko
Taiteilijanimi:  Eliza Doolittle
Laulukielet:  englanti
Aktiivisena:  2009–
Tyylilajit:  pop, indie pop, folk, soul, ska
Soittimet:  laulu
Levy-yhtiöt:  Parlophone
Aiheesta muualla
Kotisivut
  [ Muokkaa Wikidatassa ] [ ohje ]  
Eliza Doolittle esiintymässä vuonna 2014.
Eliza Sophie Caird, taiteilijanimeltään Eliza Doolittle, (s. 15. huhtikuuta 1988 Westminster, Lontoo, Englanti) on englantilainen laulaja-lauluntekijä. Hänen debyyttialbuminsa Eliza Doolittle julkaistiin 12. heinäkuuta 2010, ja se nousi Britannian albumilistan sijalle kolme. Albumin kaksi ensimmäistä singleä, ”Skinny Genes” ja ”Pack Up”, sijoittuivat molemmat singlelistoille.
Nuoruus

Doolittle syntyi vuonna 1988 Lontoossa. Hän tulee musiikkitaustaisesta perheestä, sillä hänen isänsä, John Caird, on ohjaaja ja näytelmien, oopperoiden ja musikaalien kirjoittaja sekä Royal Shakespeare Companyn kunniavarajohtaja. Doolittlen äiti, Frances Ruffelle, on puolestaan laulaja ja musikaalinäyttelijä.
Doolittlellä on kahdeksan nuorempaa sisarusta, yksi äidinpuoleinen velipuoli ja seitsemän isänpuoleista sisarpuolta. Doolittlen vanhemmat erosivat hänen ollessaan nelivuotias.
Doolittle kasvoi Camden Townissa ja halusi Isoa-Britanniaa vuoden 1994 Eurovision laulukilpailussa edustaneen äitinsä tavoin aina laulaa ja tehdä musiikkia. Taiteilijanimensä Doolittle valitsi My Fair Ladystä, sillä se oli myös hänen lempinimensä lapsena.
Ura

Doolittlen ensimmäinen julkaisu, neljä kappaletta sisältävä EP-levy Eliza Doolittle, julkaistiin 29. marraskuuta 2009. EP:n sisältämät kappaleet ”Rollerblades”, ”Moneybox”, ”Police Car” ja ”Go Home” saivat myös radiosoittoa.
Doolittlen esikoissingle ”Skinny Genes” julkaistiin 12. huhtikuuta 2010 ja toinen single ”Pack Up” 5. heinäkuuta 2010. Doolittlen kappale ”Running for Life” oli Adulthood-elokuvan soundtrackillä. Hän oli myös Paloma Faithin konserttiesiintyjänä tämän 30. lokakuuta 2010 alkaneella kiertueella. Doolittle on esiintynyt lisäksi Channel 4:n ohjelmissa Big Brother ja Big Brother’s Little Brother sekä kilpailijana BBC:n Never Mind the Buzzcocks -ohjelmassa.
Yksityiselämä

Doolittle on parisuhteessa brittiläisen, Monsta Under the Bed -nimellä tunnetun hip hop -artistin kanssa, joka on hip hop -ryhmästä Children of the Damned.
Diskografia > Albumit

Eliza Doolittle (2010)
In Your Hands (2013)
A Real Romantic (2018)
Diskografia > EP-levyt

Eliza Doolittle (2009)
Christmas (2012)
Diskografia > Singlet

"Skinny Genes" (2010)
"Pack Up" (2010)
"Rollerblades" (2010)
"Mr Medicine" (2011)
"Big When I Was Little" (2013)
"Let It Rain" (2013)
"Walking on Water" (2014)
"Wide Eyed Fool" (2017)
"Wasn't Looking" (2017)
"Livid" (2018)
"Alone & Unafraid" (2018)
"All Night" (2018)
Diskografia > Singlet > Promosinglet

"Walking on Water" (2013)
"Big City" (2015)
"Alone & Unafraid" (2018)
Diskografia > Singlet > Vierailevana artistina

"He Ain't Heavy, He's My Brother" (osana The Justice Collectivea) (2012)
"You & Me" (Disclosure feat. Eliza Doolittle) (2013)
"The Hype" (Wookie feat. Eliza Doolittle) (2013)
Aiheesta muualla

Eliza Doolittlen kotisivut
Eliza Doolittle Myspacessa (englanniksi)
Eliza Doolittle Discogsissa. (englanniksi)
Halldóra Mogensen

| Halldóra Mogensen |
| --- | --- |

Piraattipuolueen puheenjohtaja
 2016–2017  
Kansanedustaja
 2016–  
Ryhmä/puolue:  Piraattipuolue
Vaalipiiri:  Reykjavíkurkjördæmi norður
Henkilötiedot
Syntynyt: 11. heinäkuuta 1979 (ikä 45) Reykjavík
Kansalaisuus:  Islanti
Tiedot
Puolue:  Piraattipuolue
Halldóra Mogensen (s. 11. heinäkuuta 1979) on islantilainen piraattipuolueen poliitikko, joka on toiminut kansanedustajana Alþingissä vuodesta 2016 lähtien. Vuosina 2017–2018 hän toimi puolueensa puheenjohtajana.
Halldóra syntyi Reykjavíkissä. Hän opiskeli muotisuunnittelua Scuola Lorenzo de’ Medicissä Firenzessä ja Islannin taidekorkeakoulussa, minkä jälkeen hän työskenteli matkailualalla. Vuoden 2016 parlamenttivaaleissa hänet valittiin Alþingiin Reykjavíkurkjördæmi norður -vaalipiiristä. Vuosina 2017–2018 hän toimi piraattipuolueen puheenjohtajana, ja vuosina 2019–2020 ja 2021–2023 hän toimi piraattipuolueen parlamenttiryhmän puheenjohtajana. Vuosina 2017–2019 hän toimi Alþingin hyvinvointivaliokunnan puheenjohtajana.
Giant Robot

| Giant Robot> Tiedot |
| --- | --- |
Toiminnassa:  1996–
Tyylilaji:  hip hop, dub, funk, rock
Kotipaikka:  Helsinki
Laulukieli:  englanti
Jäsenet:  Abdissa Assefa, rummut, ohjelmointi, perkussiot   Petro Niiniluoto, kitara   Kim Rantala, koskettimet, ohjelmointi   Tuomas Toivonen, laulu   Aleksi Tolonen, basso   Arttu Tolonen, kitara  
Entiset jäsenet:  Kristjan Eldjarn   Petro Niiniluoto   Teemu Korpipää   Zarkus Poussa   Sami Juhani Vepsä  
Levy-yhtiö:  Stupido Records, 2004–   EMI, 2002   Hawaii Sounds, 1999–2000  
Infobox OKNimi-testi OK: 
Giant Robot (tunnettu myös nimellä Giant Räbät) on helsinkiläinen yhtye. Se julkaisi ensimmäisen omakustanne-EP:n vuonna 1997 ja heiltä on vuoteen 2006 mennessä ilmestynyt kolme pitkäsoittoa.
Giant Robotin musiikki on sekoitus elektronista ja instrumenteilla soitettua musiikkia, jonka tyyli sivuaa hip hopia, dubia, funkia ja etenkin live-esiintymisissä myös krautrockia.
Suuren yleisön tietoisuuteen yhtye nousi vuonna 1999 julkaistulla ”Helsinki Rock City” -kappaleella. Muita tunnetuimpia kappaleita ovat: ”Urban International”, ”Airport City” sekä Levyraadissakin menestynyt ”Public=Shopping”.
Jäsenet > Nykyiset

Abdissa ”Mamba” Assefa
Petro ”slomotion” Niiniluoto
Kim ”Kasio” Rantala
Tuomas Toivonen
Aleksi Tolonen
Arttu Tolonen
Jäsenet > Entiset

Kristjan Eldjarn
Teemu ”t-mu” Korpipää
Markus ”Zarqus Boussè” Poussa
Sami Juhani Vepsä
Diskografia > Albumit

Crushing You with Style (1999)
Superweekend (2002)
Domesticity (2004)
1. erä (2008)
Diskografia > Singlet ja EP:t

33 RPM Robotics (1997, omakustanne)
Helsinki Rock City (1999)
Urban International (1999)
Jennifer Kissed Me (2000)
Dancehall Dominator (2002)
Heartbreakdance (2002)
Best Match (2003)
Public=Shopping (2004)
Lisäksi Giant Robot on julkaissut kaksi DJ:ille tarkoitettua promo-EP:tä (2000 ja 2002) ja Bad Luck Love elokuvan soundtrack sisältää useampia Giant Robotin kappaleita.
Aiheesta muualla

Viralliset sivut (arkistoitu)
Giant Robot Meteli.netissä
Giant Robot Last.fm:ssä (englanniksi)